Super-kontrakt narxlari e’lon qilindi

Oliy va o‘rta maxsus ta’lim vazirligi super-kontraktlar haqida qo‘shimcha rasmiy ma’lumotlarni e’lon qildi. O‘qishdan yiqilib, kontraktning kirish chizig‘iga 4 balldan ortiq yetmagan hamda 56,7 balldan ko‘p ball to‘plagan abituriyentlar uchun super-kontraktning minimal miqdorlari tasdiqlandi.
2019-yilda abituriyentlar uchun super-kontrakt to‘lashda quyidagi yengilliklar beriladi:
Yuqoridagi qoidalar kirish chizig‘iga 4 ballgacha yetmagan abituriyentlar uchun ham amal qiladi. Ma’lumot uchun, kirish chizig‘iga 4 ballgacha yetmaganlar super-kontraktni quyidagi miqdorda to‘lashadi:
To‘plagan bali kirish chizig‘iga 4 balldan ortiq yetmagan, lekin 56,7 dan ko‘p ball to‘plagan abituriyentlar uchun super-kontrakt miqdorlari tasdiqlandi. Miqdorlar o‘tgan yilgidan deyarli o‘zgarmagan.
Eng qimmat miqdor yurisprudensiya yo‘nalishida — 25 barobar, ya’ni 229 million 184 ming so‘m. Keyingi o‘rinda tibbiyot yo‘nalishiniki — 20 barobar, ya’ni 170 million 649 ming so‘m. Qolgan yo‘nalishlar 10 va 15 barobar miqdorda belgilangan. Ushbu narxlar minimal miqdor hisoblanadi.





2019-yildan boshlab oliygohlar super-kontrakt narxini o‘zi mustaqil belgilaydi, faqat asosiy sharti minimal miqdordan kam bo‘lmasligi kerak. Ya’ni yurisprudensiyada super-kontrakt 229 million so‘mdan kam bo‘lishi mumkin emas, lekin talabga qarab bundan qimmat bo‘lishi ham mumkin. Super-kontrakt narxining aniq qancha bo‘lishini OTMdan borib bilish mumkin.
56,7 balldan kam to‘plaganlar super-kontraktning kamida 2 barobarini to‘lashadi. Masalan, yurisprudensiya kamida 50 barobar, tibbiyot kamida 40 barobar va h.k. Huquqshunos Xushnudbek Xudoyberdiyev o‘z telegram kanalida sirtqi ta’lim uchun ham super-kontrakt bor-yo‘qligiga aniqlik kiritgan.
“Kimdan bunaqa gap chiqqan bilmadimu, lekin ko‘pchilik sirtqi ta’lim uchun super-kontrakt bo‘lmas ekan, shu rostmi, deb so‘rashmoqda. Davlat qabul komissiyasi qaroriga nazar tashlasak, u yerda ‘bakalavriat ta’lim yo‘nalishlari’ deya umumiy belgilangan. Ya’ni tabaqalashtirilgan to‘lov-kontrakt aynan kunduzgi ta’lim shakli uchun deya ko‘rsatilmagan. Ta’lim shakliga hech qanday cheklov yo‘q. Bu degani sirtqi yoki kechki ta’lim shakllarda ham ham super-kontraktda o‘qish huquqi mavjud va yuqoridagi qoidalar ushbu ta’lim shakllari uchun ham amal qiladi”, — deya yozadi u.